Efter næsten to timers forhandlinger er Karsten Nielsen (DF) blevet udpeget som ny borgmester på Læsø. Tobias Birch Johansen (V) bliver viceborgmester.

Talegaverne er på overarbejde i dag, hvor der forhandles på livet løs om borgmesterposten på Læsø. Den detroniserede borgmester, Tobias Birch Johansen, sikrede ellers sig selv og Venstre et kanonvalg, men på valgaftenen stod han alene med sit partis fire mandater og måtte se til, mens DF, Læsølisten og Socialdemokratiet kunne samle fem mandater og dermed flertallet. Henover weekenden har Tobias Birch Johansen åbnet op for den mulighed at give borgmesterposten til Folmer Hjorth Christensen mod at blive viceborgmester og dermed sikre de 37 procent af Læsø-borgerne, der stemte på Venstre, noget indflydelse. Der er ni pladser i byrådet i Læsø, så magtbalancen er yderst spinkel.